আর্থার মরিস
সমগ্র খেলোয়াড়ী জীবনে ১৯৪৬ থেকে ১৯৫৫ সময়কালে অস্ট্রেলিয়ার পক্ষে ৪৬ টেস্টে অংশ নিয়েছেন। ৪৬.৪৮ গড়ে ৩,৫৩৩ রান তোলেন তিনি। ক্রিকেটের প্রতি প্রবল আগ্রহের কারণে বিশ্বযুদ্ধের পরপরই ১৯৪৬ সালে ইংল্যান্ডের বিপক্ষে তাঁর টেস্ট অভিষেক ঘটে। খুব দ্রুত নিজেকে দলের প্রধান সদস্য হিসেবে গড়ে তোলেন। নিজস্ব তৃতীয় টেস্টে সেঞ্চুরিসহ পরবর্তী টেস্টের উভয় ইনিংসে জোড়া শতক তোলেন। এরফলে অ্যাশেজ টেস্টে দ্বিতীয় অস্ট্রেলীয় হিসেবে এ রেকর্ড গড়েন। তাঁর এ সাফল্যের প্রেক্ষিতে মাত্র ১৮ মাস পর দল নির্বাচকমণ্ডলী তাঁকে অপরাজেয় দলের ইংল্যান্ড সফরের জন্য মনোনীত করে। বামহাতি উদ্বোধনী ব্যাটসম্যান মরিস ১৯৪৮ সালে অপরাজিত থাকা অ্যাশেজ সিরিজে নেতৃত্ব দিয়েছিলেন। সফল অস্ট্রেলীয় কিংবদন্তী ব্র্যাডম্যানের সাথে তিনিও ঐ সফরে তাঁর ১২ সেঞ্চুরির মধ্যে তিনটি হাঁকিয়েছিলেন।
জন্টি রোডস
১৯৯২ ক্রিকেট বিশ্বকাপের মাধ্যমে রোডসের একদিনের আন্তর্জাতিকে অভিষেক ঘটে। ২৬ ফেব্রুয়ারি, ১৯৯২ তারিখে সিডনি ক্রিকেট গ্রাউন্ডে অনুষ্ঠিত দক্ষিণ আফ্রিকা’র প্রথম খেলায় অস্ট্রেলিয়ার বিপক্ষে ক্রেগ ম্যাকডারমটকে রান আউট করেন। অস্ট্রেলিয়া দল প্রথমে ব্যাটিংয়ে নেমে মাত্র ১৭০ রান করলে দক্ষিণ আফ্রিকা প্রয়োজনীয় রান সংগ্রহ করে মাত্র ১ উইকেটে। রোডসের দল নয় উইকেটের বিরাট ব্যবধানে জয়লাভ করে। ঐ খেলায় তাঁর ব্যাটিংয়ের প্রয়োজন পড়েনি।